# Sistema circulatorio

## Glosario

## Bombear

Definición:

  Bombear significa impulsar ou empuxar un líquido dun lugar a outro. No corpo, o corazón bombea o sangue, é dicir, impúlsao con forza para que circule por todo o corpo.

Exemplo:

  O corazón bombea o sangue para que chegue ás células do corpo.

# Función principal

O sistema circulatorio é o encargado de mover o sangue por todo o corpo. Grazas a el, o sangue transporta os nutrientes e o osíxeno ás células e recolle os refugallos, como o dióxido de carbono, para ser eliminados.

As súas funcións principais son:

- Transportar os nutrientes e o osíxeno ás células.
- Recoller os refugallos que producen as células.
- Manter unha correcta temperatura do corpo.
- Defender o corpo de enfermidades.

## Lectura facilitada

Función principal:

O sistema circulatorio move o sangue por todo o corpo.

O sangue leva nutrientes ás células.

Tamén leva osíxeno.

As células usan esas substancias para funcionar ben.

O sangue tamén recolle refugallos das células.

Por exemplo, recolle o dióxido de carbono.

Despois, o corpo expulsa eses refugallos.

O sistema circulatorio ten varias funcións importantes:

Levar os nutrientes ás células.

Levar o osíxeno ás células.

Recoller os refugallos das células.

Axudar a manter a temperatura do corpo.

Defender o corpo fronte ás enfermidades.

## Audio

audio/mpeg

# Unha viaxe polo sistema circulatorio

As partes e órganos do sistema circulatorio que fan posible cumprir esas funcións son:

- O corazón: o motor do sistema. É un músculo que bombea o sangue sen parar. Ten catro cavidades (dúas aurículas e dous ventrículos) e traballa como unha bomba.
- Os vasos sanguíneos: os "camiños" polos que circula o sangue:
  - Arterias: levan o sangue con osíxeno dende o corazón ao resto do corpo.
  - Veas: traen o sangue con dióxido de carbono de volta ao corazón.
  - Capil ares: son vasos sanguíneos moi finos onde se produce o intercambio de osíxeno e nutrientes coas células.
- O sangue: o líquido que circula por todo o corpo. Está formado por:
  - Glóbulos vermellos: levan o osíxeno.
  - Glóbulos brancos: defenden o corpo das enfermidades.
  - Plaquetas: axudan a pechar feridas.
  - Plasma: é o líquido onde flotan estas células.

Para que o sangue se mova por todo o teu corpo hai dous grandes percorridos ou circulacións

- Circulación maior: o corazón manda o sangue con osíxeno a todo o corpo e recolle o sangue co dióxido de carbono.
- Circulación menor: leva o sangue aos pulmóns para coller osíxeno e soltar o dióxido de carbono e despois volve ao corazón.

## Lectura facilitada

O sistema circulatorio ten varias partes que traballan xuntas.

Grazas a elas, o sangue pode cumprir as súas funcións.

O corazón:

É o motor do sistema circulatorio.

É un músculo que non para de traballar.

O corazón bombea o sangue.

Ten catro partes: dúas aurículas e dous ventrículos.

Funciona como unha bomba.

Os vasos sanguíneos:

Son os camiños por onde circula o sangue.

Hai tres tipos:

Arterias:

Levan o sangue con osíxeno dende o corazón ao corpo.

Veas:

Traen o sangue con dióxido de carbono de volta ao corazón.

Capilares:

Son vasos moi finos.

Aquí o sangue cambia osíxeno e nutrientes coas células.

O sangue:

É o líquido que se move por todo o corpo.

O sangue está formado por varias partes:

Glóbulos vermellos:

Levan o osíxeno ás células.

Glóbulos brancos:

Defenden o corpo das enfermidades.

Plaquetas:

Axudan a pechar feridas.

Plasma:

É o líquido que leva todas estas células.

O sangue fai dous percorridos principais:

Circulación maior:

O corazón manda o sangue con osíxeno ao corpo.

Despois recolle o sangue co dióxido de carbono.

Circulación menor:

Leva o sangue aos pulmóns.

Alí solta o dióxido de carbono e colle osíxeno.

Despois o sangue volve ao corazón.

Preme para ver un vídeo.

## Audio

audio/mpeg

## Preme para ver un vídeo explicativo

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)