# Sistema excretor

# Función principal

O sistema excretor é o encargado de eliminar as substancias de refugallo que produce o noso corpo cando funciona. Se estes refugallos non se eliminan, poden ser perigosos para a saúde. Estas substancias poden ser de distintos tipos, polo que cada unha terá que ser eliminada por un órgano diferente.

As súas funcións principais son:

- Filtración: na que os riles eliminan as substancias de refugallo do sangue, formando a urina.
- Reabsorción: na que o corpo recupera elementos útiles (auga, sales minerais, glucosa) para evitar perdas innecesarias.
- Secreción: na que certas substancias que non foron eliminadas na filtración son expulsadas cara á urina.
- Excreción: na que a urina viaxa polos uréteres ata a vexiga e finalmente é eliminada pola uretra.

## Lectura facilitada

O sistema excretor elimina os refugallos que produce o corpo.

Eses refugallos aparecen cando o corpo funciona.

Se non se eliminan, poden facer dano á saúde.

Hai varios tipos de refugallos.

Por iso, cada tipo de refugallo sae do corpo por un órgano distinto.

Funcións principais do sistema excretor:

– Filtración:

Os riles limpan o sangue.

Eliminan as substancias que non serven.

Despois forman a urina.

– Reabsorción:

O corpo recupera o que aínda necesita.

Recupera auga, sales minerais e glucosa.

Así evita perder cousas útiles.

– Secreción:

Algunhas substancias non saíron na filtración.

Esas substancias tamén pasan á urina.

– Excreción:

A urina baixa polos uréteres.

Chega á vexiga e queda gardada.

Cando chega o momento, a urina sae pola uretra.

## Audio

audio/mpeg

# Unha viaxe polo sistema excretor

Temos diferentes órganos que se encargan da excreción. Estes son:

- Pulmóns: O dióxido de carbono, é unha substancia de refugallo que é eliminada nos pulmóns. O sistema circulatorio transporta o sangue co dióxido de carbono recollido das células ata os alvéolos, para ser eliminado no aire que expiras.
- Glándulas sudoríparas: Sitúanse na pel e son as encargadas de producir suor, un líquido no que se elimina auga, sales e toxinas.
- Fígado: É un órgano moi importante que axuda a limpar o sangue. Filtra sustancias tóxicas do sangue, como medicamentos, alcohol ou produtos de refugallo. Tamén produce bile, que axuda a dixerir as graxas e elimina substancias de refugallo a través do intestino.
- Sistema urinario. Está formado por:
  - Riles: dous órganos con forma de fabas, situados nas costas. A súa función é filtrar o sangue e formar a urina, eliminando os refugallos.
  - Uréteres: son dous tubos que van desde cada ril ata a vexiga. Levan a urina desde os riles ata a vexiga.
  - Vexiga urinaria: é un órgano en forma de bolsa onde se acumula a urina ata que se expulsa.
  - Uretra: é o tubo polo que sae a urina ao exterior.

## Lectura facilitada

O corpo ten varios órganos que se encargan da excreción.

Cada un elimina un tipo de refugallo.

Pulmóns:

Eliminan o dióxido de carbono.

O sangue leva este gas ata os pulmóns.

Nos alvéolos, o dióxido de carbono sae co aire que expulsamos.

Glándulas sudoríparas:

Están na pel.

Producen suor.

A través da suor, o corpo elimina auga, sales e toxinas.

Fígado:

É un órgano moi importante.

Filtra o sangue e elimina sustancias tóxicas.

Por exemplo: medicamentos, alcohol ou produtos de refugallo.

Tamén produce bile.

A bile axuda a dixerir as graxas.

Tamén serve para expulsar refugallos a través do intestino.

Aparello urinario:

Está formado por varios órganos:

– Riles:

Son dous órganos con forma de faba.

Están nas costas.

Filtran o sangue e forman a urina.

– Uréteres:

Son dous tubos.

Levan a urina dos riles ata a vexiga.

– Vexiga urinaria:

É unha bolsa onde se garda a urina.

A urina queda aquí ata que se expulsa.

– Uretra:

É o tubo polo que sae a urina ao exterior.

Preme para un vídeo.

## Audio

audio/mpeg

## Preme para ver un vídeo explicativo

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)