# 1.1. Verdade ou mito?

## Glosario

## Loiada

Definición:

  Unha loiada é unha idea ou crenza que moita xente pensa que é certa, pero en realidade é falsa.

Exemplo:

  É unha loiada que comer froita pola noite sexa malo para a saúde.

## Bandullo

Definición:

  É unha palabra coloquial que significa barriga, especialmente cando está chea ou é grande.

Exemplo:

  Despois de comer o cocido tiña o bandullo cheo.

## Nutrientes

Definición:

  Os nutrientes son as substancias que están nos alimentos e que o noso corpo necesita para medrar, ter enerxía e estar san.

Exemplo:

  As froitas e as verduras teñen moitos nutrientes que nos axudan a estar fortes e a non enfermarnos.

## Prexudicial

Definición:

  Dise de algo que pode facer dano ou ser malo para a túa saúde ou para o medio ambiente.

Exemplo:

  Comer moitos doces cada día pode ser prexudicial para os dentes e para a saúde.

# A froita pola mañá é ouro, pola tarde é prata e pola noite mata

Coñeces o refrán “A froita pola mañá é ouro, pola tarde é prata e pola noite mata”? Hai mitos que defenden que se comes froita pola noite podes ter máis posibilidades de engordar ou de durmir mal, polo azucre e pola frutosa que teñen.

Ao mellor foi o que lle pasou a Brancaneves, que a bruxa lle deu a mazá pola noite e por iso sentoulle mal e desmaiouse.

Sabías que tamén din que tomar polbo con auga é malo porque pode facer que che inche o bandullo?

Hai moitos mitos sobre alimentación que fannos dubidar sobre o que comemos, por iso debemos aprender a detectalos para coidar mellor a nosa saúde.

Do mesmo xeito, hai moitos alimentos que comemos pensando que son saudables pero realmente non o son. Neste REA cambiará a túa forma de ver a comida e adquirirás os coñecementos necesarios para levar a cabo una alimentación equilibrada que contribúa a adquirir os principais nutrientes á vez que evitas alimentos prexudiciais que non te benefician en nada.

## Lectura facilitada

A froita pola mañá axuda.

A froita pola noite pode molestar.

A froita ten azucre.

A froita ten frutosa.

Brancaneves comeu unha mazá.

A mazá sentoulle mal.

Brancaneves desmaiouse.

A bruxa ofreceu a mazá pola noite.

Hai quen come polbo.

Hai quen bebe auga.

Algunhas persoas mesturan polbo e auga.

Iso pode inchar a barriga.

Hai moitos mitos.

Os mitos crean dúbidas.

Algunhas persoas cren eses mitos.

Debemos coñecer a verdade.

Debemos coidar o corpo.

Debemos coidar a saúde.

Algúns alimentos parecen bos.

Eses alimentos non sempre son bos.

Neste proxecto aprenderás.

Cambiarás a túa forma de pensar.

Saberás que comer.

Evitarás alimentos prexudiciais.

Mellorarás a túa alimentación.

Mellorarás a túa saúde.

## Audio

audio/mpeg

## Máis loiadas para reflexionar

Mira o seguinte vídeo:

Ti sabías que hai moitos alimentos que levan fariña de insectos? Consumes ti alimentos que teñan ese selo?

> @silencio_borreguil2 @Nestlé UK & Ireland ##nestlé #insectos #mundo #chocolate ♬ Epic - DM Production

Pero antes de crer o primeiro que che contan deberías informarte ben xa que moitas veces podemos caer en loiadas ou mentiras coma esta.

Accede a páxina web de RTVE e poderás contrastar esa información:

https://www.rtve.es/noticias/20230817/bulo-este-sello-rana-alimentos-no-indica-lleven-insectos/2454116.shtml (ábrese en nova xanela).

Como podes ver a información é moi necesaria e debemos saber buscar, onde buscar e contrastar a información que atopamos en diferentes fontes.

## Lectura facilitada

Mira o vídeo.

O vídeo fala de comida.

Hai alimentos con fariña de insectos.

Algunhas persoas comen eses alimentos.

Eses alimentos teñen un selo.

Ese selo xera dúbidas.

Algunhas persoas cren mentiras.

As mentiras espállanse rápido.

Debes buscar a verdade.

Debes informarte ben.

Moitas noticias son falsas.

Moitas persoas cren esas noticias.

Podes visitar unha páxina web.

A páxina explica a verdade.

A páxina fala dese selo.

Ese selo non indica insectos.

O selo non é perigoso.

A información é importante.

Debemos buscar ben.

Debemos saber onde buscar.

Debemos contrastar o que atopamos.

Debemos pensar antes de crer.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)