# 4.1. Isto é o que comes

## Glosario

## Degradar

Definición:

  Degradar é o proceso polo que algo se vai rompendo ou desaparecendo co paso do tempo, sobre todo no medio ambiente.

Exemplo:

  As bolsas de plástico tardan moito tempo en degradarse, por iso é mellor usar bolsas reutilizables.

# Crea un producto saudable

É o momento de recompilar toda a información que recollestes sobre o alimento nun produto que poida concienciar ao alumnado do voso centro de que as merendas que toman é posible que non sexan as máis saudables.

Para iso poderedes escoller entre varias posibilidades: facer un podcast de radio, un vídeo, un cartel informativo, un tríptico...

A información que debedes incluír no voso produto é:

- Nome do alimento e marca.
- Fotografía ou envase.
- Calorías: cantas ten un paquete e cantas ten unha unidade: tortiña, galleta...
- Os principais nutrientes que contén. A que grupo correspondería?
- Cal é a cantidade de azucre en gramos e a porcentaxe que supón con respecto ao consumo diario.
- Cantas veces se podería tomar ao longo da semana.
- Aditivos prexudiciais que ten este alimento.
- Pasos que habería que dar para queimar as calorías que achega o alimento. Tempo de actividade física que habería que facer.
- Tipo de envoltorio e tempo que tardaría en degradarse
- Un alimento alternativo que se podería tomar no seu lugar, máis saudable.

No seguinte punto tes un documento (unha listaxe de cotexo) que pode axudarche a comprobar, paso a paso, o que tes que facer.

## Lectura facilitada

Agora toca facer o produto final co teu equipo.

Recompilaredes toda a información que buscastes sobre un alimento.

O obxectivo é concienciar aos compañeiros e compañeiras do centro.

Queremos que saiban que as súas merendas poden non ser as máis saudables.

Que podedes facer?

Escollede o formato que máis vos guste:

– Un podcast de radio

– Un vídeo

– Un cartel informativo

– Un tríptico

Que información debe levar o voso traballo?

– Nome do alimento e da marca

– Fotografía ou imaxe do envase

– Calorías: cantas ten un paquete e cantas unha unidade (tortiña, galleta…)

– Os principais nutrientes que aporta e o grupo ao que pertence

– Azucres: cantos gramos ten e que porcentaxe é do consumo diario

– Cantas veces á semana se pode comer

– Se ten aditivos prexudiciais

– Cantos pasos ou cantos minutos de exercicio hai que facer para queimar as calorías

– Tipo de envoltorio e tempo que tarda en desaparecer da natureza

– Un alimento alternativo máis saudable

Como organizar o traballo?

Usade a listaxe de cotexo para revisar que incluídes todo paso a paso.

## Audio

audio/mpeg

# Listaxe de cotexo

Para orientarte nos pasos da realización deste produto debedes ir enchendo os diferentes apartados desta listaxe de cotexo:

- Listaxe de cotexo en formato editable (Nova xanela)
- Listaxe de cotexo en formato PDF (abre en nova xanela) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)