# 5.3. Valoro o meu traballo

# A túa auto-avaliación

Nesta parte deberás avaliar o teu progreso durante toda a situación de aprendizaxe. Encontrarás unha rúbrica con diferentes apartados e diferentes niveis. Terás que marcar o que creas que acadaches para extraer unha nota numérica.

Antes de comezar a traballar pode servirte de moita axuda ler a rúbrica para saber que é o que se busca acadar nas túas aprendizaxes e así poder centrarte mellor en todos eses aspectos.

## Lectura facilitada

Agora vas avaliar o teu propio traballo.

Vas pensar como foi o teu progreso durante toda a situación de aprendizaxe.

Para iso, usarás unha rúbrica.

A rúbrica ten diferentes apartados e varios niveis.

Lerás cada un e marcarás o nivel que mellor te describe.

Ao final, sacarás unha nota numérica.

Antes de comezar un traballo, é moi útil ler a rúbrica.

Así sabes o que se espera de ti

e podes centrarte mellor no que hai que facer.

## Audio

audio/mpeg

# A miña participación

Valoro o meu traballo no proxecto
| Foime xenial porque... | Fíxeno ben porque... | Custoume un pouco porque... | Debo mellorar porque...
--- | --- | --- | --- | ---
Na comprensión do proxecto | Entendín todos os pasos para conseguir o reto final de difundir a análise dun produto e o seu propósito (1) | Souben o que tiña que facer no reto final de difundir a análise dun produto aínda que non entendín o seu propósito (0.75) | Necesitei axuda para entender o reto final de difundir a análise dun produto e os pasos para acadalo (0.5) | Aínda que solicitei axuda, non entendín as partes do reto final de difundir a análise dun produto. (0.25)
No traballo individual | Realicei as actividades individuais que correspondían e remateinas sen erros. Esforceime para realizalas sen axuda. Colaborei coas miñas compañeiras e compañeiros. (1) | Realicei as actividades individuais que correspondían, tiven éxito e as fixen correctamente. Esforceime para acabalas sen axuda e entregueinas todas e a tempo (0.75) | Non realicei todas as actividades individuais que correspondían, para algunhas necesitei axuda. Entregueinas nos tempos marcados. Máis da metade tiveron puntuacións correctas. (0.5) | Non realicei todas as actividades individuais que correspondían. Ademais, a pesares de ter axuda, os resultados deberían ser mellores. (0.25)
Na investigación e experimentación. | Busquei información con rigor científico, contrastei diferentes fontes e obtiven conclusións relevantes. (2) | Busquei información, contrastei diferentes fontes e obtiven conclusións válidas. (1.5) | Busquei información e obtiven algunhas conclusións. (1) | Tiven dificultades para buscar a información e obtiven algunhas conclusións. (0.5)
Na superación do reto | Traballei co meu equipo para superar o reto, tamén axudei a outros equipos. (2) | Colaborei na consecución do reto. (1.5) | A miña participación para superar o reto foi baixa, os meus compañeiros e compañeiras tiveron que axudarme moito. (1) | Participei moi pouco na preparación do reto, deixei que as miñas compañeiras e compañeiros fixeran todo o traballo. (0.5)
No deseño e prototipado | Creei de xeito autónomo un programa válido e eficiente sen erros, para facer o contador de pasos coa Microbit. (2) | Creei de con algunha axuda un programa para facer o contador de pasos coa Microbit. (1.5) | Creei con axuda un programa, con algún erro, para facer contador de pasos coa Microbit. (1) | Tiven problemas para crear un programa para facer o contador de pasos coa Microbit. (0.5)
Na comprensión da importancia da boa alimentación en relación coa saúde | Comprendín en profundidade os aspectos relacionados coa nutrición e a dieta equilibrada, e cambiei moitos dos meus hábitos alimentarios. (1) | Comprendín a maior parte dos aspectos relacionados coa nutrición e a dieta equilibrada e cambiei algún dos meus hábitos alimentarios. (0.75) | Comprendín algún aspecto relacionado coa nutrición e a dieta equilibrada pero non cambiei ningún dos meus hábitos alimentarios. (0.5) | Tiven dificultades para comprender os aspectos relacionados coa nutrición e a dieta equilibrada e non cambiei ningún dos meus hábitos alimentarios. (0.25)
Na comunicación e presentación | Presentei o proxecto de forma clara, creativa e convincente, utilizando recursos audiovisuais de alta calidade (1) | Presentei o proxecto de forma clara e utilicei recursos audiovisuais adecuados (0.75) | Presentei o proxecto de forma básica e utilicei algúns recursos audiovisuais (0.5) | Tiven dificultades para presentar o proxecto e utilizar recursos audiovisuais (0.25)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)